**ТЕХНИЧЕСКА СПЕЦИФИКАЦИЯ**

**1. Предмет на поръчката:** **„Подмяна на хидроизолацията на покривни нива на сградата на ПП Брюксел, кралство Белгия ”**

**2. Цели на настоящата обществена поръчка**

Целта на настоящата обществена поръчка е избор на изпълнител за ремонт на **сградата на ПП на РБългария към ЕС в Брюксел, Кралство Белгия**, предвиждащ подмяна на хидроизолацията на цялото покривно пространство на сградата на ПП Брюксел. Към настоящия момент, в резултат на компрометиране на съществуващата изолация са установени течове, довели до козметичен ремонт в част от помещенията под покривното пространство. Ремонтът е наложителен, с оглед предотвратяване на бъдещи течове и съответни щети и поражения.

Приблизителни размери на покривното пространство на сградата на ПП Брюксел са както следва:

1. Над ниво 7 - 190 m2;
2. Над ниво 8 - 740 m2;
3. Над ниво 6 - 429 m2;
4. Над тераса на 6 ЕТАЖ -33 m2;
5. Вътрешна градина на 8 ниво - 12 m2;

Обща площ - 1 404 m2.

Техническата спецификация е неделима част от Документацията за участие в обществена поръчка, наред с договорните условия и количествената сметка и е предназначена да поясни и развие изискванията по изпълнението на дейностите предмет на договора. Ремонтните дейности следва да се изпълняват в съответствие с условията на договора за възлагане на обществената поръчка и условията в настоящата техническа спецификация. При изпълнението на дейностите предмет на поръчката, избрания изпълнител следва да спазва следните условия:

1. Доставка и влагане в строителството на необходимите и съответстващи на техническите спецификации строителни продукти (строителни материали);

2. Отстраняване на недостатъците, установени при предаването на обекта;

3. Гаранционно поддържане на обекта, включващо отстраняване на проявени дефекти през гаранционните срокове, определени с договора за възлагане на обществената поръчка в съответствие с офертата на изпълнителя. Преди края на гаранционния период, идпълнителя следва да извърши текуща поддръжка/огледи.

**ОПИСАНИЕ НА ДЕЙНОСТИТЕ**

При изпълнение на поръчката трябва да се извършат описаните в приложените към настоящата спецификация и в приложена количествена сметка (КС) дейности, свързани с подмяна на хидроизолацията на покривното простронство:

* Отстраняване и изнасяне на целия чакъл от плоския покрив и изхвърлянето им на определените за това места (депо за отпадъци);
* Отстраняване и изнасяне на всички стари цинкови дублажи;
* Отстраняване и изнасяне на старата хидро изолация;
* Поставяне на слой изолация ( DeboBase 3mm стъклена вата V50 T/T – 10 (25r/pal) пароизолация );
* Поставяне на изолация (Enertherm ALU TG 100 mm (R-L) R= 4,50);
* Поставяне на първи слой изолация (DeboTack AERO 2,5m/m poly; самозалепваща – 10m² (18r/pal);
* Поставяне на втори слой изолация (DUO 4 m/m – fusible T/F – 10 m (20r/pal);
* Завършване на контура с цинкови дублажи 0,7 dév. 10 cm– 1m ;
* Отстраняване на отпадъците и изхвърлянето им на определените за това места (депо за отпадъци);
* Пълно почистване на обекта от извършените ремонтни дейности.

За подготовка на офертите, участниците следва да направи оглед в покривното пространство с цел измерване на точни размери и обеми за изпълнение на дейностите предмет на поръчката, като същите следва да бъдат описани и включени в представената оферта необходими довършителни дейности за окончателно завършване на обекта.

**ИЗИСКВАНИЯ КЪМ ИЗПЪЛНЕНИЕТО**

1. Участникът, в случай че бъде избран за изпълнител се задължава да изпълни строително-монтажни работи по видове, съгласно настоящата техническа спецификация.

2. Изпълнението на строително-монтажните работи трябва да бъде съгласно изискванията на Правила и норми за извършване и приемане на СМР и всички действащи към момента наредби, правила, норми и нормативи за изпълнение на строителство.

3. При подаване на офертата за участие в настоящата процедура, участникът трябва да предложи в офертата си срока за изпълнение на ремонтните дейности, като попълни предложението си в Образец 1 – Предложение за изпълнение на поръчката.Срока за изпълнение, **не може да бъде по- дълъг от 3 (три) месеца** (или 60 работни дни). Условията за стартиране на изпълнението на ремонтните работи са посочени в проекта на договора.

4. Участникът трябва да подготви като част от Ценовото предложение (Образец 2 - остойностяване на видовете дейности, посочени в настоящата техническа спецификация и приложената Количествена сметка.

5. Участника следва да предложи минималните гаранционни срокове на изпълнените строителни и монтажни работи - не по- кратък от 5 години, (в Образец 1 – Предложение за изпълнение на поръчката);

6. Изпълнителят е длъжен да извърши строителството, като спазва изискванията на строителните, техническите и технологичните правила и нормативи за съответните дейности.

7. Изпълнителят е длъжен да влага в строителството висококачествени материали и строителни изделия, както и да извършва качествено строително-монтажните работи. Материалите се доставят с изискуемите съгласно нормативната уредба доказателства за качество и произход (сертификати, декларации за съответствие).

8. Участникът трябва да осигури необходимото техническо оборудване и механизация – собствено или под наем за изпълнение на обществената поръчка.

9. Ремонтните дейности следва да се извършват при строго съблюдаване на техниката на безопасност и охрана на труда за целия срок на договора. Изпълнението трябва да е съобразено с всички нормативните актове по безопасност на труда за различните дейности, видове работи и работно оборудване.

10. Изпълнителят носи отговорност пред Възложителя, ако при извършването на ремонтните работи е допуснал отклонения от изискванията на строителните, техническите и технологичните правила или е нарушил императивни разпоредби на нормативните актове.

11. Изпълнителят е длъжен да спазва законовите изисквания, свързани със строителството, включително относно опазването на околната среда и безопасността на строителните работи.

12. Изпълнителят е длъжен да изпълнява дадените му указания от представителя на Възложителя и правоимащите органи, свързани с извършването на възложените строително-монтажни работи.

13. Изпълнителят се задължава да отстранява за своя сметка скритите недостатъци и появилите се в последствие дефекти в гаранционните срокове по т.5 и предложените в офертата минимални гаранционни срокове за изпълнени строителни и монтажни работи.

Изготвил:

арх. Венцислав Карагьозов

/държавен експерт в дир.“УСиМТО“/